Diari Oficial de la Generalitat Valenciana


Sumari del DOGV 8636, del 17-09-2019 (2019/8614)

RESOLUCIÓ de 14 d'agost de 2019, de la Vicepresidència Primera de l'Institut Valencià d'Investigacions Agràries, per la qual s'aprova l'expedient 2/19, de modificació pressupostària per generació de crèdit en els capítols III i VI del pressupost de l'IVIA per a l'exercici 2019.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8636

Data del DOGV
:   17-09-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/8614


Data del document
:   14-08-2019

Organisme emissor
:   Institut Valencià d'Investigacions Agraries

Tipus de document
:   Resolució

RESOLUCIÓ de 14 d'agost de 2019, de la Vicepresidència Primera de l'Institut Valencià d'Investigacions Agràries, per la qual s'aprova l'expedient 2/19, de modificació pressupostària per generació de crèdit en els capítols III i VI del pressupost de l'IVIA per a l'exercici 2019. [2019/8614]  
Donat compte de l'expedient tramitat en aquest organisme relatiu a la modificació de crèdit del pressupost de l'exercici de 2019.  
Atés l'informe memòria justificatiu de la Secretaria Juridicoadministrativa de l'Institut Valencià d'Investigacions Agràries, de data 23 de juliol d'enguany, mitjançant el qual es proposa la generació de crèdits finalistes procedents dels major ingressos rebuts per la subscripció de contractes de prestació de serveis d'investigació amb entitats privades, així com d'ingressos procedents de l'explotació de material vegetal.  
  
Vist que la generació proposada es troba inclosa en els supòsits a què es refereix l'article 50 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
Vist l'establit en l'article 26.1.b de la Llei 28/2018, de 28 de desembre, de pressupostos de la Generalitat per a l'exercici 2019, segons el qual la competència per a aprovar la generació de crèdit proposada correspon a la persona responsable de la conselleria a la qual estiga adscrit l'organisme en el pressupost del qual es produirà la modificació pressupostària.  
Vist el que disposen els articles 1 i 5.1 de la Llei 4/1991, de 13 de març, de la Generalitat Valenciana, de creació com a entitat autònoma de la Generalitat Valenciana de l'Institut Valencià d'Investigacions Agràries, i la Resolució de 3 de setembre de 2018, de la presidenta del citat organisme autònom, sobre la delegació d'atribucions en la vicepresidenta primera (DOGV 8379, 10.09.2018) en què expressament es delega «l'aprovació de les modificacions de crèdit que siguen competència de la Presidència de l'Institut i titular de la Conselleria d'Agricultura, Medi Ambient, Canvi Climàtic i Desenvolupament rural», resolc:  
  
  
Primer  
Aprovar l'expedient 2/2019 de generació de crèdit per al pressupost del present exercici, per import de 121.242,00 euros; les aplicacions pressupostàries i els imports afectats són els que a continuació es detallen:  
I. Ingressos  
Partida Import  
55906 Aprof. agrícoles 9.529,76 euros  
77139 Empreses 111.712,24 euros  
Total majors ingressos: 121.242,00 euros  
  
Els majors ingressos finançaran les següents aplicacions pressupostàries:  
II. Despeses  
Aplicació pressupostària Import  
Cap. VI 46.30337.54.BW0325010 478.192,24 euros  
Cap. III 12.00681.3 9.529,76 euros  
Total 121.242,00 euros  
  
Segon  
Donar-ne compte al Consell Rector de l'Institut Valencià d'Investigacions Agràries en la primera sessió que celebre.  
  
Tercer  
Publicar la present resolució en el Diari Oficial de la Generalitat Valenciana.  
  
Moncada, 14 d'agost de 2019.- La vicepresidència primera de l'Institut Valencià d'Investigacions Agràries (R 03.09.2018; DOGV 8379,10.09.2018): David Torres Garcia.